Åpen mikrofon

Åpen mikrofon er en live arrangementsform som kjennetegnes av at de som opptrer er amatører, eller profesjonelle som ønsker å teste materiale.
Normalt gjøres dette i en kafé, pub, bibliotek eller andre steder der man kan ha et publikum som kan underholdes. Normalt får man ikke betalt for å opptre på en åpen mikrofon.

Navnet kommer av at man i utgangspunktet kun har tilgang til en mikrofon koblet til et PA-anlegg. På engelsk brukes betegnelsen "open mic".

Innholdsmessig kan et åpen mikrofon-arrangement inneholde sang/musikk, poesi, humor-innslag eller en fortelling. 
Tradisjonelle åpen mikrofon-arrangementer har kun 1 mikrofon, og innholdet begrenses dermed, men etter hvert har arrangementsformen utviklet seg, slik at man ofte har flere mikrofoner, tilkobling til akustisk gitar, keyboard eller andre instrumenter.  Enkelte arrangører har også instrumenter, forsterkere osv. tilgjengelig for de som ønsker å opptre.

Underholdning